Напрыклад, верш Петруся Броўкі “Спатканне” — гэта глыбока праўдзівая салдацкая біяграфія. За плячыма салдата цяжкія ваенныя дарогі, гора, слёзы родных і блізкіх, смерць сяброў. З баямі ён дайшоў да бацькоўскай зямлі, знаёмых з дзяцінства мясцін, якія з цяжкасцю пазнаў. І пры выглядзе “засмучаных хат”, “здратаваных ніў”, “зганьбаванай” зямлі сціснулася ад болю сэрца салдата, запалала агнём помсты.